

**GRAD IVANIĆ-GRAD**

**Upravni odjel za komunalno gospodarstvo,**

**prostorno planiranje, gospodarstvo i poljoprivredu**

**UPUTE ZA PRIJAVITELJE**

**NA JAVNI NATJEČAJ ZA FINANCIRANJE PROGRAMA UDRUGA U PODRUČJU POLJOPRIVREDE IZ PRORAČUNA GRADA IVANIĆ-GRADA U 2024. GODINI**

Datum objave natječaja: 02.08.2024.

Rok za dostavu prijava: 02.09.2024.

KLASA: 320-01/24-01/3

URBROJ: 238-10-04-04/2-24-4

Ivanić-Grad, 02.08.2024.

1. **NAZIV NATJEČAJA:**

**JAVNI NATJEČAJ ZA FINANCIRANJE PROGRAMA UDRUGA U PODRUČJU POLJOPRIVREDE IZ PRORAČUNA GRADA IVANIĆ-GRADA ZA 2024. GODINU**

Datum objave natječaja: 02.08.2024.

* 1. **OPIS PROBLEMA ČIJEM SE RJEŠAVANJU ŽELI DOPRINIJETI OVIM NATJEČAJEM**

Pružanje potpore i jačanje kapaciteta udruga koje svojim programima doprinose ispunjavanju ciljeva i prioriteta u području poljoprivrede, a koje su programski usmjerene na rad u području poljoprivrede.

Udruge koje pokazuju interes za korištenjem sredstava iz javnih izvora moraju biti spremne na ispunjavanje utvrđenih zahtjeva sa svrhom osiguranja što kvalitetnijeg nadzora nad trošenjem sredstava poreznih obveznika. Financiranje programa provodi se putem javnog natječaja, čime se osigurava transparentnost dodjele financijskih sredstava i omogućava dobivanje kvalificiranih prijava, odnosno odabir najkvalitetnijih programa.

Pod javnim izvorima podrazumijevaju se sredstva državnog proračuna, koja uključuju i namjenska sredstva od igara na sreću te sredstva proračuna županija, gradova i općina, kao i sredstva javnih fondova i prihoda javnih poduzeća i drugih javnih institucija, fondova Europske unije i inozemnih javnih izvora. U konačnici, veća otvorenost i transparentnost postupaka dodjele financijskih sredstava iz javnih izvora za programe udruga pridonijeti će osnaživanju povjerenja građana u rad tijela javne vlasti kao i u rad organizacija civilnog društva.

**1.2 CILJEVI NATJEČAJA I PRIORITETI ZA DODJELU SREDSTAVA**

Predmet ovog javnog natječaja je prikupljanje prijedloga programa koje provode udruge s područja Grada Ivanić-Grada i/ili se aktivnosti provode na području Grada Ivanić-Grada i/ili su korisnici s područja Grada Ivanić-Grada koje obavljaju djelatnosti u području poljoprivrede, sukladno Programu potpora poljoprivredi na području Grada Ivanić-Grada za 2024. godinu (KLASA:024-05/24-04/6; URBROJ: 238-10-01/24-18 od 25.06.2024. godine), koji je Gradsko vijeće Grada Ivanić-Grada donijelo na svojoj 30. sjednici održanoj 25. lipnja 2024. godine. Predmet ovog javnog natječaja nije financiranje programa ustanova čiji je osnivač ili suosnivač Grad ili se na drugi način sufinanciraju iz Proračuna Grada Ivanić-Grada za tekuću godinu. Cilj ovog javnog natječaja je pružanje potpore udrugama koje obavljaju djelatnosti u području poljoprivrede što je ujedno i prioritetno područje ovog natječaja.

**1.3 PLANIRANI IZNOSI I UKUPNA VRIJEDNOST NATJEČAJA**

Za financiranje programa u okviru ovog natječaja raspoloživ je iznos od 4.000,00 eura.

Najmanji iznos sredstava koji se može zatražiti i odobriti za financiranje programa je 100,00 eura, a najveći 1.200,00 eura za pojedinu udrugu tijekom jedne kalendarske godine.

Programi se mogu financirati u 100% iznosu ukupnih prihvatljivih troškova programa, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

**2. FORMALNI UVJETI NATJEČAJA**

**2.1.Prihvatljivi prijavitelji: tko može podnijeti prijavu?**

Prihvatljivim prijaviteljima smatra se udruga koja udovoljava sljedećim općim uvjetima:

* da je upisana u Registar udruga;
* da je upisana u Registar neprofitnih organizacija i vodi transparentno financijsko poslovanje u skladu s propisima o neprofitnom računovodstvu;
* da je svojim statutom opredijeljena za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i Zakonom;
* udruga je ispunila ugovorne obveze preuzete temeljem prijašnjih ugovora o dodjeli bespovratnih sredstava prema Gradu te svim drugim davateljima financijskih sredstava iz javnih izvora što potvrđuje izjavom koju potpisuje osoba ovlaštena za zastupanje udruge;
* da nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* da se protiv osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* da ima utvrđen način javnog objavljivanja programskog i financijskog izvješća o radu za proteklu godinu;
* da ima zadovoljavajuće organizacijske kapacitete i ljudske resurse za provedbu programa;
* da nije u stečajnom postupku, postupku gašenja, postupku prisilne naplate ili u postupku likvidacije;
* da ima Statut usklađen sa Zakonom o udrugama („Narodne novine“ broj 74/14, 70/17, 98/19 i 151/22) ili je podnijela zahtjev za usklađivanje statuta nadležnom uredu (što dokazuje potvrdom)

Iznimno, prijavu može podnijeti i udruga koja nema sjedište na području Grada Ivanić-Grada ako djeluje na području Grada Ivanić-Grada najmanje jednu godinu do dana raspisivanja ovog Javnog poziva, ima članove i s područja Grada Ivanić-Grada te ako svoj program/projekt/manifestaciju provodi na području Grada Ivanić-Grada.

Prijavitelj može podnijeti više od jedne prijave na natječaj.

Ako prijavitelj podnese više projektnih prijava (projekata/programa/manifestacija) koje zadovoljavaju uvjete ovog poziva i prihvatljive su za financiranje, za potpisivanje ugovora biti će odabrana ona s većim brojem bodova.

Prijavitelj može istovremeno biti partner u drugoj projektnoj prijavi.

**Pravo prijave na ovaj natječaj nemaju potencijalni korisnici koji su:**

* ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
* udruge koje nisu upisane u Registar neprofitnih organizacija;
* udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile program/projekt/manifestaciju);
* udruge koje su u stečaju, likvidaciji;
* udruge koje nisu ispunile obveze vezane uz plaćanje doprinosa ili poreza;
* udruge čiji je jedan od osnivača politička stranka;
* udruge koje nisu do dana raspisivanja poziva pokrenule postupak pri Uredu državne uprave za usklađivanje Statuta sa Zakonom o Udrugama**.**

**2.2.Prihvatljivi partneri na projektu/programu**

Partnerstvo u provođenju programa je poželjno, ali nije obvezno. Udruga može sudjelovati kao partner u više od jedne prijave. Aktivnosti i troškove svih partnera na projektu ima pravo prijaviti samo nositelj projekta. Partneri moraju zadovoljiti sve uvjete prihvatljivosti koji vrijede za prijavitelja. Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu. Izjavu popunjava i potpisuje svaki od partnera pojedinačno i mora biti priložen u izvorniku.

**2.3.Prihvatljive aktivnosti koje će se financirati putem natječaja**

Predviđeno trajanje provedbe programa je od 01.01.2024. do 31.12.2024. Projektne aktivnosti moraju se provoditi na području Grada Ivanić-Grada te moraju biti usklađeni s načelima djelovanja prema Zakonu o udrugama.

**Aktivnosti u prioritetnom području: poljoprivreda**

* provedbu programa kojima se ispunjavaju ciljevi i prioriteti definirani strateškim i planskim dokumentima,
* očuvanje i unapređenje poljoprivredne proizvodnje i prirodne osnove,
* povećanje učinkovitosti poljoprivredne proizvodnje,
* podršku institucionalnom i organizacijskom razvoju udruga s područja Grada,
* donacije i sponzorstva i
* druge oblike i namjene dodjele financijskih sredstava iz proračuna Grada.

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva poziva, a koje nisu spomenute gore, također uzeti u obzir za financiranje.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

**Sljedeće vrste aktivnosti nisu prihvatljive za financiranje putem ovog natječaja**:

* aktivnosti koje se ne smatraju aktivnostima za opće dobro,
* aktivnosti koje se odnose isključivo ili većinski na pojedinačno financiranje sudjelovanja udruga na radionicama, seminarima, konferencijama i kongresima,
* aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade,
* aktivnosti koje se sastoje isključivo od istraživačkih akcija.

**2.4.Prihvatljivi troškovi koji će se financirati putem natječaja**

Sredstvima ovog poziva mogu se financirati samo stvarni i prihvatljivi troškovi, nastali provođenjem programa u vremenskom razdoblju naznačenom u ovim Uputama i definiranom u Ugovoru. Prilikom ocjenjivanja programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. Stoga je u interesu prijavitelja da dostavi realan proračun temeljen na realnim troškovima.

Prihvatljivi troškovi su troškovi koji su neposredno povezani uz provedbu pojedinih aktivnosti predloženog programa koje je imao korisnik financiranja, a koji ispunjavaju sve slijedeće kriterije:

* nastali su u razdoblju provedbe programa u skladu s ugovorom,
* moraju biti navedeni u ukupnom predviđenom proračunu programa,
* nužni su za provedbu programa koji je predmetom dodjele financijskih sredstava,
* mogu biti identificirani i provjereni te računovodstveno su evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.

Prihvatljivi troškovi mogu biti izravni i neizravni.

**2.4.1.Prihvatljivi izravni troškovi**

Prihvatljivim se smatraju slijedeći izravni troškovi korisnika financiranja:

* naknade osobama angažiranih na programu koji odgovaraju stvarnim izdacima s uključenim porezima, doprinosima i drugim troškovima vezanim uz naknade, sukladno odredbama Pravilnika i Uredbe,
* putni troškovi i troškovi dnevnica za zaposlenike i druge osobe koje sudjeluju u programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,
* troškovi usluga pod uvjetom da su u skladu s tržišnim cijenama,
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program, pod uvjetom da su u skladu s tržišnim cijenama,
* ostali troškovi koji izravno proistječu iz programa.

**2.4.2.Prihvatljivi neizravni troškovi**

Pod neizravnim troškovima podrazumijevaju se troškovi koji nisu izravno povezani s provedbom programa, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi.

**2.5. Neprihvatljivi troškovi koji se ne mogu financirati putem ovog poziva**

U neprihvatljive troškove programa spadaju:

* ulaganja u kapital ili kreditna ulaganja, jamstveni fondovi,
* troškovi kupnje strojeva, opreme, namještaja i manjih adaptacijskih radova ako premašuju vrijednost od 10% ukupnih prihvatljivih troškova projekta,
* kazne, financijske globe i troškovi sudskih sporova,
* troškovi kamata na dug,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* plaćanje neoporezivih bonusa zaposlenima,
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode,
* troškovi koji su već bili financirani iz javnih izvora odnosno troškovi koji se u razdoblju provedbe programa financiraju iz drugih javnih izvora i po posebnim propisima kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih javnih izvora,
* troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s nadležnim upravnim odjelom Grada Ivanić-Grada dio tih troškova može priznati kao prihvatljiv trošak),
* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s nadležnim upravnim odjelom Grada Ivanić-Grada dio tih troškova može priznati kao prihvatljiv trošak),
* troškovi koji nisu predviđeni ugovorom,
* drugi troškovi koji nisu u neposrednoj povezanosti sa sadržajem i ciljevima projekta.

**2.2. KAKO SE PRIJAVITI?**

Prijave se dostavljaju isključivo na propisanim obrascima, koji su zajedno s Pravilnikom o financiranju udruga i drugih neprofitnih organizacija iz Proračuna Grada Ivanić-Grada i Uputama za prijavitelje dio natječajne dokumentacije i dostupni na službenim stranicama Grada Ivanić-Grada:

[www.ivanić-grad.hr](http://www.ivanić-grad.hr)

Prijave se dostavljaju u papirnatom obliku.

**Obrasce je potrebno ispuniti računalom.** Rukom ispisani obrasci neće biti uzeti u razmatranje.

Prijave koje nisu dostavljene u papirnatom obliku na propisanim obrascima, u propisanom roku, popunjene na računalu, koje nisu potpisane i ovjerene, nepotpune prijave i prijave koje ne sadrže obvezne priloge, smatrat će se nevažećima te se neće razmatrati.

Prijava se smatra potpunom ukoliko sadrži sve **prijavne obrasce i obvezne priloge** kako je zahtijevano u Javnom pozivu za dostavu projektnih prijedloga i natječajnoj dokumentaciji:

**(1) Obvezni prijavni obrasci:**

1. Obrazac opisa programa (popunjen, potpisan i ovjeren pečatom prijavitelja),
2. Obrazac proračuna programa (popunjen, potpisan i ovjeren pečatom prijavitelja),
3. Obrazac izjave o partnerstvu, ako se program provodi u partnerstvu (popunjen, potpisan i ovjeren pečatom prijavitelja),
4. Obrazac za procjenu kvalitete programa,
5. Obrazac izjave o programima udruge financiranim iz javnih izvora,
6. Obrazac izjave o nepostojanju dvostrukog financiranja (popunjen, potpisan i ovjeren pečatom prijavitelja)

**(2) Obrasci za izvještavanje:**

1. Obrazac opisnog izvještaja provedbe programa,

2. Obrazac financijskog izvještaja provedbe programa

**(2) Obvezni prilozi:**

1. Dokaz o registraciji (izvadak iz Registra udruga Republike Hrvatske, odnosno izvadak iz drugog odgovarajućeg registra u koji se upisuju druge pravne osobe kada su prihvatljivi prijavitelji (ili njegova preslika). Važna napomena: Izvadak iz registra udruga može zamijeniti i ispis elektronske stranice sa svim podacima udruge u registru udruga.
2. Dokaz da se prijavitelj svojim statutom opredijelio za obavljanje aktivnosti koje su predmet financiranja i kojima promiču uvjerenja i ciljevi koji nisu u suprotnosti s Ustavom i zakonom (preslika Statuta).
3. Dokaz o transparentnom financijskom poslovanju (financijsko izvješće za obveznike dvojnog knjigovodstva, a za obveznike jednostavnog knjigovodstva Odluku o vođenju jednostavnog knjigovodstva i primjeni novčanog računovodstvenog načela koja je usvojena od zakonskog podnositelja i presliku Knjige prihoda i rashoda i knjige blagajne za 2023.g.
4. Dokaz da se protiv Udruge, odnosno osobe ovlaštene za zastupanje ne vodi kazneni postupak i nije pravomoćno osuđen za prekršaj ili počinjenje kaznenog djela određenih člankom 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (uvjerenje o nekažnjavanju ne starije od 6 mjeseci).
5. Potvrda Ministarstva financija/Porezne uprave o stanju javnog dugovanja za prijavitelja i partnere (ako se program/ projekt/manifestacija provodi u partnerstvu) iz koje je vidljivo da organizacija nema duga, u slučaju da postoji javni dug, on mora biti podmiren prije samog potpisivanja Ugovora. Potvrda mora biti izdana unutar roka od kada je raspisan natječaj do datuma dostave projektnog prijedloga.

**2.2.1.Sadržaj Opisnog obrasca**

Opisni obrazac programa dio je obvezne natječajne dokumentacije. Ispunjava se na hrvatskom jeziku i sadrži podatke o prijavitelju, partnerima (ukoliko je primjenjivo) te sadržaju programa koji se predlaže za financiranje.

Obrasci u kojima nedostaju podaci vezani uz sadržaj programa neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

**2.2.2.Sadržaj obrasca Proračuna**

Obrazac proračuna dio je obvezne natječajne dokumentacije i sadrži podatke o svim izravnim i neizravnim troškovima programa, kao i o bespovratnim sredstvima koja se traže od Grada Ivanić-Grada.

Prijava u kojima nedostaje obrazac proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko obrazac proračuna sadrži gore navedene nedostatke, prijava će se smatrati nevažećom.

**2.2.3.Gdje poslati prijavu?**

Obvezne obrasce i propisanu dokumentaciju potrebno je poslati u papirnatom (jedan izvornik) obliku.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije.

Izvornik prijave se šalje preporučeno poštom, kurirom ili osobno (predaja u urudžbenom uredu).

Na vanjskom dijelu omotnice potrebno je istaknuti naziv javnog natječaja, zajedno s punim nazivom i adresom prijavitelja te napomenom “Ne otvarati prije sastanka Povjerenstva za otvaranje prijava i provjeru propisanih uvjeta javnog natječaja ”.

Prijave se šalju na sljedeću adresu:

**Grad Ivanić-Grad**

**Upravni odjel za komunalno gospodarstvo, prostorno planiranje,**

**gospodarstvo i poljoprivredu**

**Park hrvatskih branitelja 1**

**10310 Ivanić-Grad**

**S naznakom:**

**„Prijava na Javni natječaj za financiranje programa udruga u području poljoprivrede iz Proračuna Grada Ivanić-Grada u 2024. godini – NE OTVARATI „**

Prijave dostavljene na neki drugi način (npr. faksom ili elektroničkom poštom) ili dostavljene na drugu adresu bit će odbijene.

**2.2.4. Rok za slanje prijave**

Rok za prijavu na javni natječaj je **30 dana od dana objave Javnog natječaja** na mrežnim stranicama Grada Ivanić-Grada**.** Prijava je dostavljena u roku ako je iz prijamnog žiga vidljivo da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prjama pošiljke.

Sve prijave poslane izvan roka neće biti uzete u razmatranje.

**2.2.5. Kome se obratiti ukoliko imate pitanja?**

Sva pitanja vezana uz javni poziv mogu se postaviti isključivo elektroničkim putem, slanjem upita na sljedeću adresu: anita.susac@ivanic-grad.hr i to najkasnije 15 dana prije isteka natječaja.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a odgovori na najčešće postavljena objavit će se na sljedećoj web stranici: www.ivanic-grad.hr i to najkasnije 7 dana prije isteka javnog poziva.

**U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.**

**2.3.** **PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE UVJETE NATJEČAJA**

Na prijedlog Upravnog odjela za komunalno gospodarstvo, prostorno planiranje, gospodarstvo i poljoprivredu Grada Ivanić-Grada, Gradonačelnik imenuje Povjerenstvo za otvaranje prijava i provjeru propisanih uvjeta javnog natječaja koje:

* Utvrđuje da li je prijava zaprimljena u zatvorenoj omotnici,
* Otvara prijave, evidentira ih i svakoj prijavi dodjeljuje evidencijski broj,
* Utvrđuje da li je prijava dostavljena na pravi poziv,
* Utvrđuje da li je prijava dostavljena u zadanom roku utvrđenim ovim pozivom,
* Utvrđuje da li su dostavljeni, potpisani i ovjereni svi obavezni obrasci utvrđeni ovim pozivom,
* Utvrđuje da li su u prijavi dostavljeni svi obavezni prilozi utvrđeni ovim pozivom,
* Utvrđuje da li je zatraženi iznos sredstava unutar financijskih pragova, utvrđen ovim pozivom,
* Utvrđuje da li je lokacija provedbe programa prihvatljiva, utvrđena ovim pozivom,
* Utvrđuje da li su korisnici programa prihvatljivi, utvrđeni ovim pozivom,
* Utvrđuje da li su prijavitelj i partner prihvatljivi utvrđeni ovim pozivom,
* Utvrđuje jesu li ispunjeni i svi drugi formalni uvjeti utvrđeni ovim pozivom.

|  |  |  |  |
| --- | --- | --- | --- |
|  | **OBRAZAC ZA PROVJERU ISPUNJAVANJA PROPISANIH (FORMALNIH) UVJETA JAVNOG NATJEČAJA** |  |  |
|  | **Propisani (formalni) uvjeti:** | **DA** | **NE** |
| 1 | Prijava je zaprimljena u zatvorenoj omotnici |  |  |
| 2 | Prijava je dostavljena na pravi javni natječaj |  |  |
| 3 | Prijava je dostavljena u zadanome roku |  |  |
| 4 | Prijava je dostavljena u papirnatom obliku |  |  |
| 5 | Prijava je napisana na hrvatskom jeziku i ispunjena računalom |  |  |
| 6 | Prijavitelj (i partneri) su prihvatljivi sukladno uvjetima propisanima u Uputama za prijavitelje |  |  |
| 7 | Propisani opisni obrazac je dostavljen, potpisan i ovjeren |  |  |
| 8 | Propisani obrazac proračuna je dostavljen, potpisan i ovjeren |  |  |
| 9 | Propisani obrazac Izjave o nepostojanju dvostrukog financiranja je dostavljen, potpisan i ovjeren |  |  |
| 10 | Propisani obrazac izjave o partnerstvu je dostavljen, potpisan i ovjeren (ako je primjenjivo) |  |  |
| 11 | Dostavljen je dokaz da je prijavitelj upisan u Registar udruga odnosno drugi odgovarajući registar (preslika iz nadležnog registra), |  |  |
| 12 | Dostavljen je dokaz da se prijavitelj u svom statutu opredijelio za obavljanje aktivnosti koje su predmet financiranja i kojima se promiču uvjerenja i ciljevi koji nisu u suprotnosti s Ustavom i zakonom (preslika Statuta), |  |  |
| 13 | Dostavljen je dokaz da je prijavitelj uredno ispunio obveze iz svih prethodno sklopljenih ugovora o financiranju iz proračuna Grada i drugih javnih izvora, nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu Grada te trgovačkim društvima u vlasništvu Grada i da prijavitelj uredno predaje izvješća Gradu (Obrazac izjave), |  |  |
| 14 | Dostavljen je dokaz da se protiv osobe ovlaštene za zastupanje ne vodi kazneni postupak i nije pravomoćno osuđena za prekršaje ili kaznena djela definirana Uredbom (Obrazac izjave). |  |  |
| 15 | Zatraženi iznos sredstava je unutar financijskih pragova postavljenih u javnom pozivu/natječaju |  |  |
| 16 | Lokacija i korisnici provedbe programa je prihvatljiva |  |  |
|  |  |  |  |
| 17 | Dostavljen je dokaz o sufinanciranju programa od jedinica lokalne ili područne (regionalne) samouprave ili nekih drugih izvora sufinanciranja ako je sufinanciranje iskazano u obrascu proračuna programa (ako je primjenjivo) |  |  |
|  |  |  |  |

**Cilj postupka**

Cilj postupka je isključiti iz daljnje obrade one prijave koje ne zadovoljavaju propisane formalne (administrativne) uvjete natječaja.

Provjera ispunjavanja propisanih (formalnih) uvjeta ovog natječaja izvršiti će se u roku od 7 dana od dana isteka roka za podnošenje prijava na ovaj natječaj, nakon čega predsjednik/ca Povjerenstva za otvaranje prijava i provjeru propisanih uvjeta javnog natječaja donosi Odluku o prijavama koje se upućuju u daljnju proceduru, odnosno stručno ocjenjivanje, i prijavama koje se odbijaju iz razloga ne ispunjavanja propisanih (formalnih) uvjeta natječaja.

Prijavitelji čije prijave ne zadovoljavaju propisane (formalne) uvjete ovog natječaja biti će putem Upravnog odjela za komunalno gospodarstvo, prostorno planiranje, gospodarstvo i poljoprivredu obaviješteni o tome pisanim putem u roku od 8 dana od dana donošenja odluke Povjerenstva za otvaranje prijava i provjeru propisanih uvjeta javnog natječaja, nakon čega prijavitelji mogu u roku od 8 dana od dana primitka obavijesti o tome podnijeti prigovor pročelniku Upravnog odjela za komunalno gospodarstvo, prostorno planiranje, gospodarstvo i poljoprivredu. Pročelnik će o prigovoru odlučiti u roku od tri dana od dana primitka prigovora te će u slučaju prihvaćanja prigovora prijava biti upućena u daljnju proceduru a u slučaju neprihvaćanja bit će odbijena.

**Pogreške u prijavi koje je moguće ispraviti**

Nadopune natječajne dokumentacije od strane prijavitelja su moguće isključivo ako se radi o manjim tehničkim pogreškama (npr. nedostaje potpis ili pečat na jednom od obrazaca) koje nikako ne utječu na stvarnu kvalitetu prijave.

U slučaju tehničke pogreške iz prethodnog stavka, Povjerenstvo za otvaranje prijava i provjeru propisanih uvjeta javnog natječaja/poziva će od prijavitelja putem Upravnog odjela za komunalno gospodarstvo, prostorno planiranje, gospodarstvo i poljoprivredu zatražiti dopunu natječajne dokumentacije kako bi se tehnička pogreška prijave otklonila.

Rok za takvu dopunu natječajne dokumentacije je tri dana od dana zaprimanja odgovarajuće obavijesti od Upravnog odjela za komunalno gospodarstvo, prostorno planiranje, gospodarstvo i poljoprivredu.

**(B) PROCJENA PRIJAVA KOJE SU ZADOVOLJILE PROPISANE UVJETE NATJEČAJA**

Na prijedlog Upravnog odjela za komunalno gospodarstvo, prostorno planiranje, gospodarstvo i poljoprivredu, Gradonačelnik imenuje ocjenjivačko povjerenstvo za ocjenjivanje i predlaganje programa financiranja javnih potreba u području poljoprivrede Grada Ivanić-Grada za 2024. godinu kao nezavisno stručno ocjenjivačko tijelo koje mogu sačinjavati predstavnici Grada Ivanić-Grada, znanstvenih i stručnih institucija, nezavisni stručnjaci i predstavnici udruga za područje obuhvaćeno prioritetnim područjem javnog poziva/natječaja. Povjerenstvo ima predsjednika i 2 člana. Povjerenstvo za ocjenjivanje razmatra i ocjenjuje prijave koje su ispunile propisane (formalne) uvjete ovog natječaja. Svaka pristigla i zaprimljena prijava ocjenjuje se temeljem obrasca za ocjenu programa, koji je sastavni dio natječajne dokumentacije.

Minimalni bodovni prag prema bodovnom kriteriju obrasca za ocjenu da bi prijedlog programa mogao ući u izbor za dodjelu raspoloživih financijskih sredstava sukladno uvjetima natječaja/poziva je 25 bodova od maksimalnih 50 bodova. Programi koji prilikom postupka ocjenjivanja ne ostvare minimalno 25 bodova neće moći biti financirani kroz ovaj natječaj.

**OBRAZAC ZA PROCJENU KVALITETE PRIJAVE:**

Evaluacijski kriteriji podijeljeni su u nekoliko područja procjene. Svakom području procjene dodjeljuje se bodizmeđu 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično.

|  |  |  |
| --- | --- | --- |
| **OBRAZAC ZA PROCJENU KVALITETE PRIJAVE** | **Mogući broj bodova (50)** | **Ostvareni broj bodova** |
| 1. Ciljevi programa su definirani i realno postavljeni i u skladu su s prioritetnim područjem javnog poziva? | **5** |  |
| 1. Aktivnosti na provođenju programa su jasno definirane, opravdane, razumljive, provedive i usklađene s uočenim potrebama Grada Ivanić-Grada? | **5** |  |
| 1. Jesu li rezultati provođenja programa jasno određeni i hoće li aktivnosti dovesti do ostvarivanja rezultata? | **5** |  |
| 1. Jesu li troškovi programa realni u odnosu na određene rezultate i predviđeno vrijeme trajanja? | **5** |  |
| 1. Aktivnosti programa su inovativne i kreativne i kao takve mogu biti primjer dobre prakse ostalim udrugama. | **5** |  |
| 1. U provedbu programa prijavitelj je uključio i dodatne partnere čija je uloga u provedbi jasno obrazložena:jedan partner ocjena 4, dva i više partnera ocjena 5. | **5** |  |
| 1. Provođenje programa prijavitelja prepoznato je na nivou šire zajednice te promovira Grad Ivanić-Grad u Republici Hrvatskoj. | **5** |  |
| 1. U provedbu programa prijavitelj je uključio volontere s područja Grada Ivanić-Grada: do 3 volontera ocjena 2, od 4 do 6 volontera ocjena 3, od 7 do 10 volontera ocjena 4, više od 10 volontera ocjena 5. | **5** |  |
| 1. Rezultati programa i utjecaj na ispunjavanje ciljeva | **5** |  |
| 1. Održivost programa | **5** |  |
| **UKUPNO (maksimalan broj bodova 50)** |  |  |

**Opisna ocjena projekta/programa**

|  |
| --- |
|  |

**Opisna ocjena programa treba biti sukladna broju bodova iz brojčane ocjene.**

Opisna ocjena programa treba biti sukladna broju bodova iz brojčane ocjene. Ocjenjivačko povjerenstvo donosi bodovnu - rang listu zbrajanjem bodova te izračunom aritmetičke sredine tih bodova.

Na osnovi ukupnog broja ostvarenih bodova Ocjenjivačko povjerenstvo sastavlja bodovnu - rang listu od prijave s najvećim brojem bodova prema prijavi s najmanjim brojem bodova po pojedinom prioritetnom području čiji zatraženi iznosi ukupno ulaze u okvir dostatnih i raspoloživih financijskih sredstava sukladno uvjetima natječaja/poziva, te prijedlog upućuje nadležnom odjelu. Uzimajući u obzir sve činjenice, Odluku o dodjeli financijskih sredstava namijenjenih financiranju programa od interesa za opće dobro iz proračuna Grada Ivanić-Grada u 2024. godini, donosi gradonačelnik Grada Ivanić-Grada**.**

**2.4. OBAVIJEST O DONESENOJ ODLUCI O DODJELI FINANCIJSKIH SREDSTAVA**

Nakon donošenja Odluke o dodjeli financijskih sredstava, Upravni odjel za komunalno gospodarstvo, prostorno planiranje, gospodarstvo i poljoprivredu će na mrežnim stranicama Grada javno objaviti rezultate ovog natječaja s podacima o prijaviteljima, programima kojima su odobrena financijska sredstva i odobrenim financijskim iznosima.

Upravni odjel za komunalno gospodarstvo, prostorno planiranje, gospodarstvo i poljoprivredu će u roku od 8 dana od donošenja odluke o dodjeli financijskih sredstava obavijestiti prijavitelje čiji programi nisu prihvaćeni za financiranje o razlozima nefinanciranja njihovog programa, uz navođenje ostvarenog broja bodova po pojedinim kategorijama ocjenjivanja i obrazloženja Povjerenstva za ocjenjivanje.

Prijavitelji koji su nezadovoljni odlukom o dodjeli financijskih sredstava mogu podnijeti prigovor na odluku o dodjeli financijskih sredstava.

Prigovor se može podnijeti isključivo na natječajni postupak.

Prigovor se ne može podnijeti na odluku o visini dodijeljenih sredstava ili neodobravanju sredstava.

Prigovori se podnose Upravnom odjelu za komunalno gospodarstvo, prostorno planiranje, gospodarstvo i poljoprivredu u pisanom obliku, u roku od 8 dana od dana dostave pisane obavijesti o rezultatima javnog poziva/natječaja. Rok za donošenje Odluke po prigovoru je 8 dana od dana primitka prigovora. Odluku po prigovoru, uzimajući u obzir sve činjenice, donosi Gradonačelnik i ona je konačna.

Prigovor ne odgađa izvršenje odluke i daljnju provedbu postupka po ovom natječaju.

**2.5. UGOVARANJE**

Sa svim prijaviteljima kojima su odobrena financijska sredstva Grad će potpisati Ugovor o financiranju programa najkasnije 30 dana od dana donošenja Odluke o dodjeli financijskih sredstava a u skladu s Pravilnikom o financiranju javnih potreba iz Proračuna Grada Ivanić-Grada.

Financijske potpore isplatiti će se korisnicima financijskih sredstava za provedbu programa po modelu plaćanja koji će se utvrditi ugovorom.

Za svaku isplatu potpore korisnik treba dostaviti Zahtjev Upravnom odjelu za komunalno gospodarstvo, prostorno planiranje, gospodarstvo i poljoprivredu temeljem kojeg će se potpora isplatiti što je ujedno i potvrda da prihvaća potporu, preuzima odgovornost za provedbu programa i najavljuje njegovu provedbu.

**2.6. PRAĆENJE PROVEDBE ODOBRENIH I FINANCIRANIH PROGRAMA /PROJEKATA/MANIFESTACIJA**

Upravni odjel za komunalno gospodarstvo, prostorno planiranje, gospodarstvo i poljoprivredu će u suradnji s korisnikom financiranja, radi poštivanja načela transparentnosti korištenja proračunskih sredstava i mjerenja vrijednosti rezultata i učinaka realiziranih programa u odnosu na uložena sredstva, pratiti provedbu financiranih programa, sukladno važećim propisima i Pravilnikom o financiranju javnih potreba iz Proračuna Grada Ivanić-Grada.

Grad će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranih programa udruga, sukladno Zakonu o udrugama, Zakonu o fiskalnoj odgovornosti, Zakona o financijskom poslovanju i računovodstvu neprofitnih organizacija, Uredbi, Pravilniku o financiranju javnih potreba iz Proračuna Grada Ivanić-Grada i drugim pozitivnim propisima.

Kroz postupke praćenja će se razvijati partnerski odnos između davatelja financijskih sredstava i udruge kao provoditelja programskih aktivnosti, a na temelju praćenja i vrednovanja rezultata pojedinačnih programa i projekta, u cilju utvrđivanja svrhovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore, Grad će vrednovati rezultate i učinke cjelokupnog javnog natječaja i planirati buduće aktivnosti u pojedinom prioritetnom području financiranja.

Praćenje će se vršiti na dva načina: odobravanjem opisnih i financijskih izvještaja korisnika sredstava te kontrolom “na licu mjesta” od strane službenika nadležnog Upravnog odjela Grada, u dogovoru s korisnikom sredstava.

Izvještaji koje je korisnik dužan dostaviti na propisanim obrascima i u propisanim rokovima su opisni i financijski izvještaj.

Izvještaji se podnose na za to definiranim obrascima.

Uz opisne izvještaje dostavljaju se popratni materijali kao što su isječci iz novina, video zapisi, fotografije i dr.

U financijskom izvještaju navode se cjelokupni troškovi programa, projekta ili inicijative, neovisno o tome iz kojeg su izvora financirani.

**Prilikom podnošenja financijskog izvještaja, obvezno se dostavljaju i dokazi o nastanku troška podmirenog iz sredstava Grada (preslike faktura, ugovora o djelu ili ugovora o autorskom honoraru s obračunima istih) te dokazi o plaćanju istih (preslika naloga o prijenosu ili izvoda sa žiro računa).**

**Popis natječajne dokumentacije:**

1. Odluka o načinu raspodjele raspoloživih sredstava iz Proračuna Grada Ivanić-

Grada za 2024. godinu namijenjenih financiranju programa udruga u području

razvoja poljoprivrede

1. Odluka o raspisivanju Javnog natječaja za financiranje programa udruga u području poljoprivrede iz Proračuna Grada Ivanić-Grada Ivanić-Grada za 2024. godinu
2. Javni natječaj
3. Upute za prijavitelje
4. Opisni obrazac – (word format)
5. Obrazac proračuna – (excel format)
6. Obrazac za ocjenu vrijednosti programa (word format)
7. Obrazac izjave o programima udruge financiranim iz javnih izvora,
8. Obrazac izjave o nepostojanju dvostrukog financiranja (word format),
9. Obrazac izjave o partnerstvu (word format)
10. Obrazac za opisni izvještaj (word format)
11. Obrazac za financijski izvještaj (excel format)
12. Pravilnik o financiranju javnih potreba iz Proračuna Grada Ivanić-Grada (www.ivanić-grad.hr)

**Prilozi koje je potrebno priložiti uz obrasce za prijavu, su:**

1. Dokaz o registraciji udruge (preslika),
2. Dokaz da se prijavitelj svojim statutom opredijelio za obavljanje aktivnosti koje su predmet financiranja (preslika Statuta).
3. Dokaz o transparentnom financijskom poslovanju udruge (godišnji financijski izvještaj za 2023.g.)
4. Dokaz da se protiv osobe ovlaštene za zastupanje prijavitelja ne vodi kazneni postupak i nije pravomoćno osuđena za prekršaje ili kaznena djela definirana Uredbom (uvjerenje o nekažnjavanju ne starije od 6 mjeseci).